**জেমস থমসন বটমলি** এফআরএস এফআরএসই (১০ জানুয়ারি ১৮৪৫ - ১৮ মে ১৯২৬) একজন আইরিশ-বংশোদ্ভূত ব্রিটিশ পদার্থবিদ।

তিনি তাপীয় বিকিরণ বিষয়ে এবং ৪-অঙ্কের লগারিদম সারণী তৈরির করার জন্য বিখ্যাত, লগ সারণী দ্রুত গণনা করার যন্ত্রের প্রচলন হওয়ার আগে বড় বড় গুণ এবং ভাগের গণনাকে আরও সহজে যোগ এবং বিয়োগে রূপান্তর করতে ব্যবহৃত হতো।

পটভূমি
------

গ্লাসগোর পশ্চিম নেক্রোপলিসে অবস্থিত জেমস থমসন বটমলির সমাধি
তিনি ১৮৪৫ সালের ১০ জানুয়ারি আয়ারল্যান্ডের কাউন্টি ডাউন এর ফোর্ট ব্রেদা শহরে জন্মগ্রহণ করেন। তার বাবার নাম উইলিয়াম বটমলি জেপি, তিনি পার্শ্ববর্তী বেলফাস্টের ব্যবসায়ী ছিলেন। তাঁর মায়ের নাক আন্না থমসন। তিনি উইলিয়াম থমসন, লর্ড কেলভিনের বোন ছিলেন, লর্ড কেলভিন বটমলির জীবনে যথেষ্ট পরিমানে প্রভাব বিস্তার করেছিল।

তিনি বেলফাস্টের কুইন্স কলেজ এবং তারপরে ডাবলিনের ট্রিনিটি কলেজ থেকে মূলত প্রাকৃতিক দর্শন এবং রসায়ন শাস্ত্রে অধ্যয়ন করেন।

কর্মজীবন
--------

তাঁর প্রথম কর্মজীবন শুরু হয় বেলফাস্টের বিজ্ঞানী টমাস অ্যান্ড্রুজের সহকারী হিসাবে। এরপর তিনি কিংস কলেজ লন্ডন এ প্রথমে রসায়ন এবং তারপর পদার্থবিজ্ঞানের প্রদর্শক নিযুক্ত হন। ১৮৭০ সালে তিনি গ্লাসগো বিশ্ববিদ্যালয়ের পদার্থবিজ্ঞানের একজন প্রদর্শক হিসাবে যোগদান করেন। থমসন বটমলি ১৮৭৫ সালে নীল আরনটের বিধবা স্ত্রী কাছ থেকে দায়িত্ব পাওয়ার পর পরীক্ষামূলক পদার্থবিজ্ঞানে প্রদর্শক হন।

১৮৭২ সালে তাঁর মামা লর্ড কেলভিন অ্যাডিনবার্গের রয়েল সোসাইটির ফেলো হিসাবে তার নাম প্রস্তাব করেন এবং এটি যথাযথভাবে গৃহীত হয়েছিল। ১৮৮৮ সালের জুনে তিনি লন্ডনে রয়্যাল সোসাইটির ফেলো নির্বাচিত হন।

১৮৯৬ সালের ৫ ফেব্রুয়ারি বটমলি স্কটল্যান্ডে এক্স-রে এর প্রথম প্রদর্শনীতে জড়িত ছিলেন। তাঁর মামা লর্ড কেলভিন রঞ্জেনের কাছ থেকে কাগজপত্র পেয়েছিলেন কিন্তু তিনি অসুস্থ থাকায় সেগুলি তার ভাগ্নে বটমলি-র কাছে তুলে দেন, তাছাড়াও এই প্রদর্শনীর জন্য প্রয়োজনীয় বিশেষ সরঞ্জামাদিও সরবরাহ করা হয়। বটমলি এই প্রদর্শনীর জন্য গ্লাসগো রয়্যাল ইনফার্মারি এর তড়িৎ বিশেষজ্ঞ ড. জন ম্যাকিন্টায়ারকে নিযুক্ত করেছিলেন।

১৮৯৯ সালে তার মামার সাথে আবার গ্লাসগো ইঞ্জিনিয়ারিং ফার্ম অব কেলভিন, বটমরি অ্যান্ড বেয়ার্ড (কে.বি.বি) গঠন করেন, এখানে গেজ এবং মিটার তৈরিতে বিশেষ পারদর্শীতার পাশাপাশি লাউডস্পিকার এবং টেলিফোন তৈরি করা হতো। ১৯০৮ সালে তিনি এর চেয়ারম্যান হন। ১৯১৩ সালে এটি একটি লিমিটেড কোম্পানিতে পরিণত হয়। তিনি এই সময় গ্লাসগোর ১৩ নম্বর ইউনিভার্সিটি গার্ডেন এ বাস করতেন।

১৮২৬ সালের ১৮ মে তিনি গ্লাসগোতে মারা যান। তাঁর সমাধি গ্লাসগোর পশ্চিম নেক্রোপলিসের চূড়ার কাছে অবস্থিত।

কেলভিন, বটমলি এবং বেয়ার্ড সংস্থাটি ১৯৪৭ পর্যন্ত চালু ছিল।

পরিবার
------

তিনি দুইবার বিয়ে করেন: প্রথম বার ম্যানচেস্টারের অ্যানি এলিজাবেথ হিপকে; দ্বিতীয় বার মাদেইরার চার্লস আর ব্ল্যান্ডির কন্যা এলিজা জেনেট ব্ল্যান্ডিকে বিয়ে করেন।

উইলিয়াম থমসন, লর্ড কেলভিন এবং জেমস থমসন তাঁর মামা ছিলেন।

প্রকাশনা
--------

- *গতিবিদ্যা: তাত্ত্বিক বলবিজ্ঞান।* ১৮৭৭   

- *অনুজ্বল এবং উজ্জ্বল পৃষ্ঠতল থেকে বিকিরণের উদ্ভব।* লন্ডন ১৮৮৭  

- *পরম পরিমাপে তাপীয় বিকিরণ উদ্ভব।* ১৮৮৮  

- *চার অঙ্কের গাণিতিক সারণী: লগারিদম এবং ত্রিকোণমিতি সারণী এবং বর্গ, বর্গমূল ও পূরক এর সারণী।*

তথ্যসূত্র
---------

1. ↑  "The University of Glasgow Story; James Thomson Bottomley"। University of Glasgow। মার্চ ৪, ২০১৬ তারিখে মূল থেকে আর্কাইভ করা। সংগ্রহের তারিখ জানুয়ারি ২৫, ২০১৭।
2. 1 2 3  "James Thomson Bottomley; 1845 - 1926"। Links.org। সংগ্রহের তারিখ জানুয়ারি ২৫, ২০১৭।
3. 1 2  "Former Fellows of the Royal Society of Edinburgh; (1783-2002)" (পিডিএফ)। The Royal Society of Edinburgh। ফেব্রুয়ারি ২, ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ জানুয়ারি ২৫, ২০১৭।
4. ↑
5. ↑  "Kelvin, Bottomley and Baird"। Grace's Guide to British Industrial History। সংগ্রহের তারিখ জানুয়ারি ২৫, ২০১৭।
6. ↑  Glasgow Post Office Directory 1911-12

বহিঃসংযোগ
---------

* 

| পেশাগত ও একাডেমিক অ্যাসোসিয়েশন |
| --- |
| পূর্বসূরীঅসবর্ন রেনল্ডস | **ম্যানচেস্টার সাহিত্য ও দার্শনিক সমাজ এর সচিব**১৮৮৪–৮৬ | উত্তরসূরীআর্থার স্কুস্টার |
|